Angajata unui hypermarket, reținută după ce a ajutat un client să fure produse de peste 10.000 de lei
Angajata unui hypermarket din comuna Șelimbăr a fost reținută, împreună cu un client, pe care l-a ajutat să fure produse în valoare de peste 10.000 de lei, lăsându-l să iasă din zona caselor de marcat de tip „self pay” după ce bărbatul scana o mică parte din articole, informează miercuri Inspectoratul de Poliție Județean (IPJ) Sibiu, printr-un comunicat de presă.